เรื่องร้องเรียน (ร้องเรียน,ถนน,เสียงรบกวน) วันที่ 2023-09-11 09:26:52 — แขวงช่องนนทรี เขตยานนาวา จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660036132

ขอให้แก้ไขปัญหาเสียงดังรบกวนจากการเล่นบาสเกตบอล บริเวณ บ้านเลขที่ .... หมู่บ้านโกลเด้นโฮมพาร์ควิลล์ 1 ถนนยานนาวา เขตยานนาวา กรุงเทพมหานคร จุดสังเกต ใกล้คอนโดเดอะล็อฟท์ ตั้งอยู่ในซอยอมร ถนนนางลิ้นจี่ เมื่อเข้ามายังซอยดังกล่าวบ้านหลังดังกล่าวจะอยู่ทางซ้ายมือ ลักษณะบ้านหลังดังกล่าว เป็นทาวน์เฮ้าส์ 4 ชั้น ทาสีน้ำตาลอ่อน (ไม่แน่ชัด) (ไม่ทราบชื่อนามสกุลและรูปพรรณสัณฐานเจ้าของบ้าน) เนื่องจากผู้ร้องแจ้งว่าบริเวณบ้านหลังดังกล่าวจะมีแป้นบาสเกตบอลตั้งอยู่กำแพงระหว่างบ้านของบุคคลดังกล่าวและบ้านที่ไม่มีบุคคลอาศัยอยู่ ซึ่งมีบุคคลเพศชาย (ไม่ทราบชื่อและนามสกุล) อายุประมาณไม่เกิน 18 ปี (ผู้ร้องคาดว่าศึกษาอยู่ในระดับมัธยมศึกษาปีที่ 1 หรือมัธยมศึกษาปีที่ 2) ส่วนสูงประมาณ 170 เซนติเมตร รูปร่างผอม สวมแว่นตา ตัดผมเกรียนทรงนักเรียน ทำการเล่นบาสเกตบอลในพื้นที่ดังกล่าว ส่งผลทำให้เกิดเสียงดังรบกวนต่างๆ เช่น เสียงการตบ-การชู้ตลูกบาสฯ เสียงของลูกบาสฯ ที่กระทบกับพื้นลักษณะเป็นการเลี้ยงลูกบาสฯ และเสียงที่ลูกบาสฯ กระแทกกับแป้นบาสฯ เป็นต้น ส่งผลทำให้ผู้ร้องและเพื่อนบ้านในละแวกดังกล่าวได้รับผลกระทบจากเสียงดังกล่าวเป็นอย่างมาก ทำให้ไม่สามารถนอนหลับพักผ่อนและทำงานได้ และบ้านของผู้ร้องนั้นมีผู้สูงอายุอาศัยอยู่ ช่วงเวลาที่ประสบปัญหา 2 ช่วงเวลา ได้แก่ ช่วงเช้าเวลาประมาณ 08.00 - 09.00 น. ช่วงเย็น 18.00 - 21.00 น. ผู้ร้องพบเห็นการเล่นบ่อยครั้ง บางวันบุคคลดังกล่าวจะทำการเล่นๆ หยุดๆ ซึ่งไม่เป็นเวลา บางวันที่เป็นวันหยุดจะเล่นในช่วงตอนเช้า ในบางครั้งเล่นจนถึงเวลา 21.00 น. ผู้ไม่แน่ใจว่าผู้รับผิดชอบในพื้นที่ คือ สถานีตำรวจนครบาลบางคอแหลมหรือสถานีตำรวจนครบาลบางโพงพาง จากเหตุการณ์ดังกล่าวจึงประสงค์ให้ทางหน่วยงานที่เกี่ยวข้องดำเนินการแก้ไขปัญหาดังกล่าว เพื่อบรรเทาความเดือดร้อนให้แก่ผู้ร้องและเพื่อนบ้านละแวกดังกล่าวต่อไป 

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata